મામલતદારે કર્મચારીને સમજાવતા કહ્યુ, “તમે તમારી રીતે સાચા છો પણ સામે વાળાની સમસ્યાને પણ સમજતા શીખો. જો આજે એને પ્રમાણપત્ર નહી મળે તો એ પ્રવેશથી વંચીત રહી જશે. ભલે મારી અંગત જવાબદારી ઉપસ્થિત થાય પણ આ છોકરાને અત્યારે પ્રમાણપત્ર આપી દો. તમે પ્રમાણપત્ર તૈયાર કરીને લાવો હું સહી કરી આપુ છું અને ફાઇલ પરની આપણી વહીવટી પ્રક્રિયા બધી પાછળથી પુરી કરીશું.” છોકરો તો મામતલદાર સામે જોઇ જ રહ્યો. ‘મામલતદાર આવા પણ હોય !’ એ વિચારમાંથી બહાર આવે એ પહેલા તો એના હાથમાં જોઇતું હતું તે પ્રમાણપત્ર પણ આવી ગયુ અને છોકરો હરખાતો હરખાતો એના સપનાઓ પુરા કરવા જતો રહ્યો.